Document ID: 31977R2564

Komisijos reglamentas (EEB) Nr. 2564/77
1977 m. lapkričio 22 d.
iš dalies keičiantis Reglamentą (EEB) Nr. 1351/72 dėl apynių augintojų grupių pripažinimo
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1971 m. liepos 26 d. Tarybos reglamentą (EEB) Nr. 1696/71 dėl bendro apynių rinkos organizavimo [1] su paskutiniais pakeitimais, padarytais Reglamentu (EEB) Nr. 1170/77 [2], ir ypač į jo 7 straipsnio 5 dalį,
kadangi Reglamentu (EEB) Nr. 1170/77 buvo iš dalies pakeistos pripažintoms augintojų grupėms taikomos nuostatos, visų pirma dėl jų sudėties ir funkcijų;
kadangi tos funkcijos buvo išplėstos; kadangi dėl to reikėtų numatyti nuostatą, jog tam, kad grupė būtų pripažinta, į jos taisykles turėtų būti įtraukta visa nariams reikalinga informacija, kad jie gerai suprastų savo prievoles grupėje;
kadangi dėl to 1972 m. birželio 28 d. Tarybos reglamentas (EEB) Nr. 1351/72 dėl apynių augintojų grupių pripažinimo [3] turėtų būti atitinkamai pakeistas visų pirma tokių grupių savos produkcijos pardavimo politikos ir gamybos pagalbos administravimo atžvilgiu;
kadangi šiame reglamente numatytos priemonės atitinka Apynių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 1351/72 1 straipsnis iš dalies keičiamas ir išdėstomas taip:
"1 straipsnis
1. Reglamento (EEB) Nr. 1696/71 7 straipsnio 3 dalies a ir b punktuose minėtos bendrosios taisyklės išdėstomos raštu. Šios taisyklės, be kita ko, apima:
a) auginimo srityje:
aa) vienos ar kelių tiksliai nurodytų veislių naudojimą atnaujinant plantacijas arba veisiant naujas;
bb) tam tikrų auginimo ir augalų apsaugos būdų laikymąsi;
cc) derliaus nuėmimą, džiovinimą ir, jei reikia, paruošimą pardavimui;
b) prekybos, ypač tiekimo koncentravimo ir sąlygų srityje:
aa) bendrąsias nuostatas, reglamentuojančias pardavimą, kai parduoda grupė;
bb) nuostatas, susijusias su kiekiais, kuriuos leidžiama augintojams parduoti patiems, ir tokį pardavimą reglamentuojančias taisykles;
cc) sąlygas, pagal kurias grupei pagal Reglamento (EEB) Nr. 1696/71 12 straipsnio 3 dalies pirmąją pastraipą suteikta gamybos pagalba galėtų būti naudojama kaip rinkos stabilizavimo priemonė.
2. "Pirmasis prekybos etapas" reiškia paties augintojo arba, augintojų grupės atveju, jo narių apynių pardavimą didmeninei prekybai arba juos naudojančiai pramonei."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1977 m. lapkričio 22 d.

Labels: 12
17
6